Borgen blev opført på et strategisk sted ved [[Daner|danernes]] sydgrænse på en banke (Ballastbjerg) nord for fjordens smalleste sted (ved den nuværende forbindelse mellem [[Egernførde Fjord|Egernfjord]] og [[Vindeby Nor]], i middelalderen har noret endnu ikke været adskilt fra fjorden). Den stod muligvis i forbindelse med borgen i [[Sliminde]] og [[Danevirke]]s [[Østervold (Dannevirke)|østervold]].<ref>Henning Dehn-Nielsen: ''Sydslesvig på kryds og tværs'', 2017</ref> Borgens formål kan have været at hindre fjender at komme længere ind mod nord i [[Jylland]] og på halvøen [[Svans (Slesvig)|Svans]]. Den ses på ældre stik som en [[ringborg]], men dens alder er ikke fastslået.<ref>Palle Lauring: ''Vikingerne'', 2. bind, København 2017</ref> Borgen dokumenteres for sidste gang i 1441.<ref>Ole Harck: ''De sønderjyske byers ældstehistorie'', side 36, i: Sønderjydske Årbøger 1983</ref> Der er nu ingen rester tilbage. Borgen skulle have haft sin plads i nærheden af den nuværende [[Borreby Kirke]]. Den nøjagtige placering er dog ukendt. Stednavnet ''Borgvold'' (''Burgwall'') minder endnu fæstningens volde. I 1700-tallet skal der endnu have været resterne af slotsvolde. Hvorvidt der kan konstrueres en sammenhæng mellem voldstedet ovenfor sundet mellem fjorden og noret og den nærliggende kirke vides ikke.
Bygninger,_konstruktioner_og_anlæg